നിരഞ്ജന് സിനിമാ സ്വപ്നങ്ങള്ക്കൊപ്പം വീട് എന്ന സ്വപ്നവും യാഥാര്ഥ്യമാകുന്നു വെഞ്ഞാമൂട്: സംസ്ഥാന ചലച്ചിത്ര പുരസ്കാരത്തിലൂടെ ലൈം ലൈറ്റില് തിളങ്ങിയ എസ്. നിരഞ്ജനെ എല്ലാവരും അറിഞ്ഞു. ശ്യാമപ്രസാദ് സംവിധാനം ചെയ്ത കാസിമിന്റെ കടല് എന്ന തന്റെ രണ്ടാമത്തെ ചിലച്ചിത്രത്തില് ബിലാല് എന്ന ബാലന്റെ വേഷം തകര്ത്താടി സംസ്ഥാന ചലച്ചിത്രപുരസ്കാരം നാവായിക്കുളം വെട്ടിയറ എന്ന കൊച്ചുഗ്രാമത്തിലേക്ക് എത്തിച്ച നിരഞ്ജന്റെ വെള്ളിത്തിരയ്ക്ക് പിറകിലെ ജീവിതം അധികമാര്ക്കും അറിയില്ല. സ്വന്തമായി ഒരു വീട് നിരഞ്ജനില്ല. താത്കാലികമായി ഷീറ്റ് മറച്ച ഒരു ഒറ്റമുറി ഷെഡും അടുക്കളയും മാത്രം. ഈ വീട്ടിലാണ് നിരഞ്ജനും സഹോദരി ഡിഗ്രി വിദ്യാര്ഥിനിയും കൂലിപ്പണിക്കാരായ മാതാപിതാക്കളും കഴിഞ്ഞുവന്നത്. മാതാപിതാക്കള് അന്നത്തിനുള്ള വകയ്ക്കായി കഷ്ടപ്പെടുമ്ബോഴും നിരഞ്ജനിലെ കലാകാരന് ഉയരങ്ങള് താണ്ടാന് വെമ്ബുകയായിരുന്നു. മികച്ച ഒരു ഫുട്ബോളര് കൂടിയായ നിരഞ്ജന് തനിക്കും സഹോദരിക്കും മാതാപിതാക്കള്ക്കും മഴയും വെയിലുമേല്ക്കാതെ അന്തിയുറങ്ങാന് സ്വന്തമായി അടച്ചുറപ്പുള്ള ഒരു വീട് വേണം എന്ന സ്വപ്നത്തിന്റെ പിറകെയാണ്. അഭിനയിച്ച് വലിയ ആളായി എല്ലാം നേടണമെന്ന നിരഞ്ജന്റെ ആഗ്രഹത്തിന് എല്ലാ പിന്തുണയുമായി സിപിഎം നിയന്ത്രണത്തിലുള്ള കെ. എം. ജയദേവന്മാസ്റ്റര് സൊസൈറ്റി രംഗത്തെത്തി. നിരഞ്ജനെ അനുമോദിക്കാനായാണ് സൊസൈറ്റി പ്രവര്ത്തകര് എത്തിയത്. നിരഞ്ജന് സൊസൈറ്റിയുടെ ഉപഹാരം കൈമാറിക്കൊണ്ട് പ്രസിഡന്റ് മടവൂര് അനില്,വീട് സൊസൈറ്റി നിര്മിച്ച് നല്കുമെന്ന് അറിയിക്കുകയായിരുന്നു. ഇതിനായുള്ള നടപടികള് ഉടന് ആരംഭിക്കുമെന്നും പ്രസിഡന്റ് മടവൂര് അനില് അറിയിച്ചു. ചടങ്ങില് സൊസൈറ്റി വൈസ് പ്രസിഡന്റ് എസ്. ജയചന്ദ്രന്, സെക്രട്ടറി എം. ഷാജഹാന്, ട്രഷറര് എസ്. രഘുനാഥന്,സിപിഎം ഏരിയാകമ്മിറ്റി അംഗങ്ങളായ ജി. വിജയകുമാര്, ജി. രാജു, ലോക്കല് സെക്രട്ടറി എന്. രവീന്ദ്രനുണ്ണിത്താന്, ഹജീര്, ദിലീപ് കുമാര്, രാമചന്ദ്രകുറുപ്പ് തുടങ്ങിയവര് സംബന്ധിച്ചു. സൊസൈറ്റിനിര്മിക്കുന്ന മൂന്നാമത്തെ വീടാണ് എസ്. നിരഞ്ജനായി ഒരുക്കുന്നത്.